OpenLLM-France/wikimedia huggingface dataset:
# Kuiper (cràter)

Kuiper és un cràter d'impacte en el planeta Mercuri de 62 km de diàmetre. Porta el nom de l'astrònom neerlandès-estatunidenc Gerard Kuiper (1905-1973), i el seu nom va ser aprovat per la Unió Astronòmica Internacional el 1976.
És un dels pocs cràters de Mercuri que no té nom d'artistes i un dels pocs casos en què s'utilitza el mateix nom per a tres cràters (també hi ha cràters de Kuiper a Mart i a la Lluna).
Kuiper és el cràter que té l'albedo més alta documentada en qualsevol regió de la superfície del planeta i té un sistema de raigs prominent, el que suggereix que es tracta d'un dels cràters més joves.
Kuiper se superposa a la vora nord d'un cràter més gran, el Murasaki.

## Referències

* ↑ «Kuiper». Gazetteer of Planetary Nomenclature. United States Geological Survey, 11-10-2016. [Consulta: 10 juny 2017].

## Vegeu també

* Llista de cràters de Mercuri
* (1776) Kuiper
* Cinturó de Kuiper
* Kuiper (cràter lunar)
* Kuiper (cràter marcià)
# Baharlu

Baharlu o Barani fou una tribu turca de Pèrsia. La família governant de la federació dels kara koyunlu pertanyia a aquesta tribu. El seu nom deriva probablement de la vila de Bahar al nord de Hamadan. Al castell de Bahar residia Sulayman Shah ibn Parcham Ivai, del clan iva dels Baharlu, que fou després primer ministre del califa al-Mústassim (1242-1258) i executat pels mongols d'Hulagu el 8 de febrer del 1258. Un ivai estava establert a Khelat el 1230; després es va formar la confederació dels kara koyunlu el símbol de les monedes dels quals porten la tamgha tribal dels iva..

## Bibliografia

* V. Minorski, The clan of the Qara-qoyunlu rulers, 1955
# Elgeta

Elgeta és un municipi de Guipúscoa, de la comarca de l'Alt Deba. Limita al nord amb Eibar i Zaldibar (Biscaia); al sud Arrasate; a l'est amb Bergara i a l'oest amb Elorrio i Zaldibar (ambdós de Biscaia).
Des dels primers temps de la història de la comunitat, la seva economia ha estat eminentment rural (ramaderia i explotació forestal principalment). La creació de polígons industrials en els últims anys del segle XX ha donat lloc a l'establiment d'un nombre rellevant d'empreses. Històricament la ubicació estratègica de la vila l'ha fet participar en les guerres que s'han produït en aquestes terres. Així en el segle xix va sofrir la participació de totes elles, des de la de la independència fins a les carlistas, en el XX el front de la guerra civil es va mantenir just en el municipi fins a la primavera de 1937 sofrint els continus atacs des de la vall del Deba i els bombardejos de l'aviació. La proximitat de nuclis importants ha absorbit certa part del desenvolupament propi del municipi, sent aquests els quals han rebut les aportacions de la mà d'obra i del comerç dels habitants de Elgeta.

## Eleccions

A les eleccions municipals del 2007, presentaren candidatura Aralar, Eusko Abertzaleak (Coalició entre EAJ-PNV i EA), EAE-ANV, PSE-EE i PP. Els resultats foren:
| Partit Polític | Nombre de vots | % de vots | Regidors |
| Aralar | 252 | 39,13% | 4 |
| AN-Elgeta | 209 | 32,45% | 3 |
| EAE-ANV | 172 | 26,71% | 2 |
| PSE-EE | 4 | 0,62% | 0 |
| PP | 2 | 0,31% | 0 |
| TOTAL | 639 | 100% | 9 |

## Personatges Il·lustres

* Nicolás Aranzabal, Industrial.
* (Monseñor Martín Fulgencio Elorza Legaristi), Arquebisbe de Moyobamba (Perú) R.I.P.
* Jon Marcaide, Catedràtic d'Astronomia y Astrofísica de la Universitat de València

## Enllaços externs

* Información sobre Elgueta en la página de la Diputación de Guipúzcoa Arxivat 2007-03-10 a Wayback Machine.
* Guipúzcoa en el siglo XVIII a la luz de Tomás López. Villa de Elgueta
* Elgueta en Google Maps
# Mogadishu City Club

El Mogadishu City Club és un club de Somàlia de futbol de la ciutat de Muqdisho.
Fins 2019 fou conegut com Banadir Sports Club, i anteriorment com Banaadir Telecom Football Club. Prèviament havia estat anomenat Mogadishu Municipality.

## Palmarès

* Lliga somali de futbol:
** 1999, 2004–06, 2008–09, 2009–10, 2013–14, 2015–16
* Copa somali de futbol:
** 2003, 2012, 2018

## Referències

* ↑ «The drastic evolution of Mogadishu City Club» (en anglès americà). [Consulta: africa-football.com].
* ↑ «Somalia 2019». RSSSF. [Consulta: 14 setembre 2019].
* ↑ Isabirye, David. «Mogadishu City Club confirm Tunisian as Mbalangu's replacement» (en anglès americà), 11-07-2019. [Consulta: 18 setembre 2019].
* ↑ «Somalia Champions». RSSSF.
* ↑ «Somalia Cup Winners». RSSSF.
# Madison (Missouri)

Madison és una població dels Estats Units a l'estat de Missouri. Segons el cens del 2000 tenia 586 habitants.

## Demografia

Segons el cens del 2000, Madison tenia 586 habitants, 258 habitatges, i 176 famílies. La densitat de població era de 502,8 habitants per km².
Dels 258 habitatges en un 32,6% hi vivien nens de menys de 18 anys, en un 54,3% hi vivien parelles casades, en un 10,1% dones solteres, i en un 31,4% no eren unitats familiars. En el 29,8% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,77.
Per edats la població es repartia de la següent manera: un 24,4% tenia menys de 18 anys, un 8% entre 18 i 24, un 26,5% entre 25 i 44, un 22,5% de 45 a 60 i un 18,6% 65 anys o més.
L'edat mediana era de 38 anys. Per cada 100 dones de 18 o més anys hi havia 82,3 homes.
La renda mediana per habitatge era de 28.125 $ i la renda mediana per família de 35.875 $. Els homes tenien una renda mediana de 29.375 $ mentre que les dones 19.327 $. La renda per capita de la població era de 15.128 $. Entorn del 10,6% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Madison». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Marcel Cerdan

Marcel Cerdan –nascut amb el nom de Marcellin Cerdan iconegut també com El Bombarder de Marroc– (Sidi Bel Abbès, Algèria, 22 de juliol de 1916 - illa de São Miguel, Açores, 28 d'octubre de 1949) fou un boxejador francès.

## Joventut

El 1922 la seva família s'instal·la a Casablanca (Marroc) i el jove Marcel comença a boxejar als 8 anys. Als 18 realitza el seu primer combat professional a Meknes. Debuta a París a la Salle Wagram. Als anys 1940 es guanyà el sobrenom de «El Bombarder de Marroc». Després d'haver guanyat els títols francès i europeu, guanyà el campionat del món dels pesos mitjans en vèncer en Tony Zale (conegut com a "El Rei del knock-out") el 21 de setembre de 1948, en un combat aturat per part de l'àrbitre en el dotzè assalt. Fou derrotat per Jake LaMotta a Detroit, el 16 de juny de 1949. La revenja es programà pel 2 de desembre de 1949 al Madison Square Garden de Nova York.

## Vida familiar

El 27 de gener de 1943 es va casar amb Marinette López, amb qui tingué en tres fills: Marcel Jr. (4 de desembre de 1943), René (1 d'abril de 1945) i Paul (1 d'octubre de 1949 - 6 d'abril de 2013), qui des dels anys 80 i fins a la seva mort va regentar un bar-restaurant a peu de platja a Platja d'Aro. En els seus anys de més fama mantingué una relació amorosa amb la cantant Édith Piaf.
El 27 d'octubre de 1949 va embarcar en un Lockheed Constellation F-BAZN, que realitzava la ruta París-Nova York, per retrobar-se amb Édith Piaf i preparar la revenja contra Jake LaMotta. L'avió es va estavellar la nit del 27 al 28, sobre el Pico de Vara, una muntanya de l'illa de São Miguel, a l'arxipèlag de les Açores. No va quedar cap supervivent dels 48 passatgers de l'avió. A part de Cerdan, es lamentà la pèrdua de la violinista Ginette Neveu i del pintor Bernard Boutet de Monvel. Les restes de Marcel Cerdan foren inhumades al Marroc i traslladades, el 1995, a Perpinyà.

## Referències

* ↑ «Decès de Madame Vve Marcel Cerdan», 01-01-2011.
* 1 2 «En record de Paul Cerdan». El Punt Avui, 08-04-2013. [Consulta: 30 abril 2014].
* ↑ «Paul Cerdan, le plus jeune fils de Marcel est décédé». L'Indépendant. [Consulta: 30 abril 2014].
# Abd-ar-Rahman I ibn Abi-Muhàmmad

Abd-ar-Rahman (I) ibn Abi-Muhàmmad fou emir abdalwadita de Tlemcen (març a maig del 1411).
Va succeir al seu oncle Abu-Abd-Al·lah I per designació d'aquest, però no tenia cap suport popular ni entre la família. El seu oncle Saïd ibn Abi-Taixufín que era presoner dels marínides, va poder fugir del seu captiveri i es va presentar a Tlemcen alçant a la població. Al cap de poc més de dos mesos de regnat Abd-ar-rahman fou enderrocat i el seu oncle va pujar al tron.

## Referències

* Histoire des Beni Zeiyan
# Kuiper (cràter marcià)

Kuiper és un cràter d'impacte del planeta Mart situat al sud del cràter Nordenskiöld, al nord-oest de Wright i al sud-oest de Millman, a 57.4° sud i 149.8° oest. L'impacte va causar una depressió de 87 quilòmetres de diàmetre. El nom va ser aprovat el 1976 per la Unió Astronòmica Internacional, en honor de l'astrònom alemany Gerard Kuiper (1905 - 1973).

## Referències

* ↑ "Kuiper (cràter marcià)". Gazetteer of Planetary Nomenclature. USGS Astrogeology Research Program. (anglès)

## Enllaços externs

* Localització del cràer Kuiper a Google Mars
# B3ta

B3ta és un lloc web d'alt perfil del Regne Unit, descrita com una comunitat d'art pueril digital pel diari The Guardian. Va ser fundada l'any 2001 per Rob Manuel, Denise Wilton i Cal Henderson.
La seva principal característica és una carta per e-mail (newsletter) sobre els darrers treballs de la comunitat B3ta i altres webs interessants humorístiques o perverses que es trobin a internet. Aquesta newsletter es publica setmanalment i té uns 100.000 lectors. Un dels col·laboradors és l'animador de vídeos Cyriak.

## Referències

* ↑ «Fire at The Planet takes down thousands of websites» (en anglès). The Register.
* ↑ Green, Dave «Web watch». The Guardian [Londres], 21-08-2003.
* ↑ «2003 BBC interview with Rob Manuel». Bbc.co.uk, 01-08-2003. [Consulta: 2 juliol 2009].

## Enllaços externs

* B3ta web site
# Molí de Dalt (Vilada)

El molí de Dalt és un molí fariner i una masia situat al terme municipal de Vilada, el Berguedà que ha estat inventariat com a patrimoni immoble al mapa de patrimoni cultural de la Generalitat de Catalunya amb el número d'element IPAC-3736. El molí, que actualment està en desús, tenia un ús industrial. Està en mal estat de conservació.

## Situació geogràfica i accessos

El molí de Dalt està a prop del nucli de Vilada, des d'on hi surt un camí.

## Descripció i característiques

El molí de Dalt fou construït a finals del segle xvii seguint l'esquema clàssic de masia. És una construcció coberta a dues vessants i amb el carener paral·lel a la façana de migdia on s'obre una eixida amb balconada de fusta. A la part superior del casal hi havia l'habitatge del moliner i a la inferior, la maquinària -rodet, moles, escairador, etc.-, a tramuntana encara hi ha restes de la bassa, el rec i el cacau.

## Història

El molí de Dalt fou construït a finals del segle xvii. Fou capbrevat l'any 1718 pel Francesc Puig i Sagés, que va reconèixer que el tenia en alou i directa senyoria del Duc de la Portella. El molí es va mantenir actiu fins després de la guerra civil.

## Referències

* 1 2 3 4 «Molí de Dalt». Fitxes de patrimoni cultural. Generalitat de Catalunya. [Consulta: 30 setembre 2015].

## Vegeu també

* Llista de monuments del Berguedà
# Madison (Mississipi)

Madison és una població dels Estats Units a l'estat de Mississipi. Segons el cens del 2000 tenia 16.930 habitants.

## Demografia

Segons el cens del 2000, Madison tenia 14.692 habitants, 5.189 habitatges, i 4.249 famílies. La densitat de població era de 420,8 habitants per km².
Dels 5.189 habitatges en un 48,5% hi vivien nens de menys de 18 anys, en un 73% hi vivien parelles casades, en un 7,4% dones solteres, i en un 18,1% no eren unitats familiars. En el 16,3% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,17.
Per edats la població es repartia de la següent manera: un 31,2% tenia menys de 18 anys, un 4,1% entre 18 i 24, un 35,1% entre 25 i 44, un 21,1% de 45 a 60 i un 8,5% 65 anys o més.
L'edat mediana era de 36 anys. Per cada 100 dones de 18 o més anys hi havia 88,9 homes.
La renda mediana per habitatge era de 71.266 $ i la renda mediana per família de 77.202 $. Els homes tenien una renda mediana de 54.358 $ mentre que les dones 34.081 $. La renda per capita de la població era de 29.082 $. Entorn del 2,1% de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Madison». American Fact Finder. Oficina del Cens dels Estats Units, 12-01-2010.
# Abràmovka (Primórie)

* Per a altres significats, vegeu «Abràmovka».
Abràmovka (en rus: Абрамовка) és un poble del krai de Primórie, a l'Extrem Orient de Rússia, que en el cens del 2010 tenia 818 habitants.
# Elmer Gedeon

Elmer John Gedeon (15 d'abril de 1917 - 20 abril de 1944) és un dels dos únics jugadors de les Major League Baseball que va morir en combat a la Segona Guerra Mundial. La carrera de Gedeon al beisbol es va interrompre quan va ser convocat per l'exèrcit dels Estats Units a començaments de 1941. Es va entrenar com a pilot de bombarder, i va ser condecorat pel seu valor després que el seu avió s'estavellés el 1942. L'abril de 1944 l'aeronau de Gedeon va ser destruïda i Gedeon va morir mentre pilotava un bombarder B-26 en una missió sobre França. Sent estudiant de la Universitat de Michigan, a més del beisbol, Gedeon també va destacar com a jugador estrella a altres esports, com el futbol americà i l'atletisme.

## Referències

* ↑ Rubin, Neal «U-M athlete's selflessness predated sacrifices in WWII». The Detroit News, 29-05-2005 [Consulta: 2 desembre 2007].
# Open Cascade Technology

Open Cascade Technology (OCCT) és una plataforma per al desenvolupament de programari que proporciona serveis de modelatge 3D de superfícies i sòlids. S'empra en programari CAD, CAM, CAE, AEC (Architecture, Engineering & Construction), GIS entre d'altres. La major part de la funcionalitat OCCT està disponible en biblioteques escrites en C++. OCCT està disponible sota llicència LGPL, permetent el seu ús en aplicacions de codi obert i propietari.
Diversos programes CAD es basen en la tecnologia Open CASCADE, incloent:
* FreeCAD un modelador paramètric 3D de codi obert, amb suport per al modelatge d'informació de construcció, mètode d'elements finits (FEM) i scripts Python.
* SALOME una plataforma de codi obert per al pre i postprocessament per a la simulació numèrica.
* KiCad, una suite de codi obert per a l'automatització del disseny electrònic (EDA).
* Gmsh un generador de malla d'elements finits (FEM) de codi obert. Des de la versió 3.0, Gmsh admet característiques completes de geometria sòlida constructiva, basades en OCCT.
* FORAN un sistema integrat CAD/CAM/CAE desenvolupat per SENER per al disseny i producció de pràcticament qualsevol vaixell naval i unitat offshore. FORAN utilitza OCCT des de la versió V80R2.0 per treballar amb superfícies analítiques.

## Referències

* ↑ Darkcrizt. «Llega la nueva version de Open CASCADE 7.4.0, un SDK de modelado geométrico» (en castellà), 29-11-2019. [Consulta: 18 maig 2021].
* ↑ «3drepo/occt». GitHub, 09-04-2021. [Consulta: 18 maig 2021].
* ↑ Luzzi, C; Carminati, F. «TGeoCad: an Interface between ROOT and CADSystems». Journal of Physics, 2014. [Consulta: 17 maig 2021].
* ↑ Okoi, Martins. «FreeCAD – A 3D Modeling and Design Software for Linux». FOSSMint, 01-12-2017. [Consulta: 2 maig 2019].
* ↑ Lee, Hawk. «FreeCAD FEM Workbench (Calculix 2.14)», 22-06-2018. Arxivat de l'original el 3 maig 2019. [Consulta: 2 maig 2019].
* ↑ «SENER's latest version of FORAN V80R2.0 lets users manage series of ships», 19-07-2016. Arxivat de l'original el 2018-08-21. [Consulta: 4 agost 2020].
# Molí del Sol

El Molí del Sol és un molí fariner fet de pedra del país al sud del nucli de Santa Coloma de Queralt (la Conca de Barberà). La porta principal té una gran pedra que serveix de llinda on hi ha esculpit un escut amb un sol i que porta l'any 1753 (el núm.3 ja esborrat). Aquest molí es troba al peu del riu Gaià prop d'on s'ajunta el Torrent de Claret amb el Gaià. El feu construir Anton Sol. El molí rebia l'aigua directament del riu des d'una petita resclosa que, canalitzada per una séquia, omplia la bassa. La resclosa fou treta l'any 1926.

## Referències

* 1 2 «Molí del Sol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 febrer 2019].

## Enllaços externs

* «Molí del Sol». Mapa de recursos culturals. Diputació de Tarragona.
# Línia Chitose

La línia Chitose (千歳線, Chitose-sen) és una línia de ferrocarril de Hokkaidō, Japó, operada per la Companyia de Ferrocarrils de Hokkaidō (JR Hokkaidō), connectant les estacions de Numanohata (Tomakomai), Tomakomai i Shiroishi (Sapporo), així com enllaçant amb les línies principals de Muroran i Hakodate. Hi ha una branca al Nou Aeroport de Chitose, inaugurada ja electrificada el 1992.
La línia obrí el 21 d'agost de 1926 i forma part de la ruta principal entre Sapporo i el sud de Hokkaidō. Així, els trens express especials Hokuto circulen entre Sapporo i Hakodate cada una o dos hores, a més dels trens express especials Suzuran entre Sapporo i Muroran. La secció entre les estacions de Sapporo i Minami-Chitose és també part de la ruta principal entre Sapporo i l'est de Hokkaidō. Els trens express especials Ōzora i Tokachi cap a Obihiro i Kushiro passen per ella. Els trens ràpids a l'aeroport circulaven cada dotze minuts, funcionant com a enllaç entre l'estació del Nou Aeroport de Chitose i Sapporo u Otaru. Com que la línia Chitose circula per la part més urbanitzada de l'illa, hi han entre tres i quatre servicis per hora.
El 16 de març de 2024 fou presentat un nou servici semiràpid entre l'aeroport i Sapporo que opera durant el dia dues vegades per hora.

## Referències

* 1 2 «Train Guide». Hokkaido Railway Company. Arxivat de l'original el 2012-05-11. [Consulta: 20 novembre 2016].

## Enllaços externs

* Línia Chitose - Lloc web oficial
# Districte de Cookstown

El Districte de Cookstown (gaèlic irlandès Comhairle Cheantar na Coirre Críochaí; Ulster Scots: Districk Cooncil o Cookestoun) és un districte que ocupa bona part del comtat de Tyrone i part del comtat de Derry. La seu és a Cookstown. Altres petites ciutats són Pomeroy, Moneymore, Coagh i Stewartstown i a l'est fa frontera amb el llac Neagh. Té una àrea de 610 km² i una població de 35.500 habitants.
El consell té 16 representats elegits. Les eleccions locals es convoquen cada quatre anys amb el sistema de vot únic transferible. El president i el vicepresident del consell són elegits en la trobada anyal cada juny. L'última elecció va tenir lloc el maig de 2009, però el 25 d'abril de 2009 Shaun Woodward, Secretari d'Estat per a Irlanda del Nord anuncià que les eleccions de districte programades per a 2009 foren posposades fins a la introducció dels 11 consells nous en 2011. Les reformes proposades foren abandonades en 2010, i les eleccions de districte més recents van tenir lloc en 2011
El Consell de Districte de Cookstown es divideix en 3 àrees electorals: Drum Manor, Ballinderry i Cookstown Central. A les últimes eleccions de 2011 els regidors foren elegits entre els partits: 6 Sinn Féin, 4 Social Democratic and Labour Party (SDLP), 3 Partit Unionista de l'Ulster (UUP) i 3 Partit Unionista Democràtic (DUP). En 2011-2012 el president del consell és Sean Clarke (de Drum Manor) del Sinn Féin i el vicepresident és Christine McFlynn (de Ballinderry) del SDLP.

## Referències

* ↑ «Cookstown District Council». Arxivat de l'original el 2012-09-04. [Consulta: 4 juny 2013].
* ↑ Northern Ireland elections are postponed, BBC News, April 25, 2008, consultat el 27 d'abril de 2008
* ↑ «The executive fails to agree a deal on council reform». BBC News, 15-06-2010 [Consulta: 8 juliol 2010].
# Koechlinita

La koechlinita és un mineral de la classe dels òxids, que pertany i dona nom al grup de la koechlinita. Rep el nom en honor de Rudolf Ignatz Koechlin (1862-1939), mineralogista austríac i comissari de la col·lecció de minerals del Museu d'Història Natural de Viena (antic Hof-Museum), Viena, Àustria.

## Característiques

La koechlinita és un òxid de fórmula química Bi₂MoO₆. Cristal·litza en el sistema ortoròmbic. És el molibdat anàleg de la russel·lita.
Segons la classificació de Nickel-Strunz, la koechlinita pertany a «04.De: Òxids i hidròxids amb proporció Metall:Oxigen = 1:2 i similars amb cations de mida mitjana; amb diversos poliedres» juntament amb els següents minerals: downeyita, koragoïta, russel·lita, tungstibita, tel·lurita, paratel·lurita, bismutotantalita, bismutocolumbita, cervantita, estibiotantalita, estibiocolumbita, clinocervantita i baddeleyita.

## Formació i jaciments

És un mineral secundari rar que es produeix a les zones d'oxidació dels dipòsits de bismut i molibdè. Va ser descoberta a la mina Daniel, a la localitat de Neustädtel, a Erzgebirge (Saxònia, Alemanya). També ha estat descrita en altres indrets d'Alemanya, així com a Itàlia, Espanya, Anglaterra, la República Txeca, el Kazakhstan, la República Popular de la Xina, el Japó, Austràlia, Sud-àfrica, Mèxic i els Estats Units.

## Grup de la koechlinita

Aquesta espècie dona nom al grup de la koechlinita, un grup de minerals format per tres òxids: la koechlinita (Bi₂MoO₆), la russel·lita (Bi₂WO₆) i la tungstibita (Sb$^{3+}$₂WO₆). Cap d'aquestes tres espècies ha estat descrita als territoris de parla catalana.

## Referències

* ↑ «Koechlinite» (en anglès). Mindat. [Consulta: 2 febrer 2018].
# Ausiàs March (pel·lícula)

Ausiàs March és una pel·lícula valenciana produïda el 2003 i estrenada en l'emissora de televisió Canal Nou de Radiotelevisió Valenciana el 2004. Va ser el primer llargmetratge dirigit per Daniel Múgica. Els protagonistes d'aquest drama històric inspirat en la vida del poeta són Miguel Hermoso, Eusebio Poncela, Cristina Plazas, Micky Molina i Daniel Guzmán. L'empresa productora va ser Dexiderius Producciones Audiovisuales.
Fou estrenada per Canal Nou en castellà, fet que provocà nombroses crítiques.

## Referències

* ↑ Bono, Ferran «Ausiàs March, una gran oportunidad perdida» (en castellà). El País [Madrid], 09-02-2004. ISSN: 1134-6582.
* ↑ Garrido, Lydia «Canal 9 estrena una miniserie con un Ausiàs March en castellano» (en castellà). El País [Madrid], 03-02-2004. ISSN: 1134-6582.
* ↑ «ACPV qualifica d'impresentable, ahistòric i distorsionador que Canal 9 emeta un telefilm en espanyol sobre la vida d'Ausiàs March». ACPV, 05-02-2004. [Consulta: 18 novembre 2022].
# Línia Calais-Dunkerque-Calais del TER

Aquestes són les estacions de la línia Calais-Dunkerque-Calais del TER, una xarxa ferroviària de França gestionada per la companyia SNCF.

## Estacions

| Estació | Municipi | Departament |
| Calais Ville | Calais | Pas de Calais |
| Les Fontinettes | Calais | Pas de Calais |
| Beau-Marais | Calais | Pas de Calais |
| Gravelines | Gravelines | Nord |
| Bourbourg | Bourbourg | Nord |
| Courghain | Grande-Synthe | Nord |
| Grande-Synthe | Grande-Synthe | Nord |
| Coudekerque-Branche | Coudekerque-Branche | Nord |
| Dunkerque | Dunkerque | Nord |